Tiril Eckhoff

**Tiril Kampenhaug Eckhoff**, rođena 21. maja 1990. u Bærumu je norveška biatlonka, dvostruka olimpijska pobjednica i desetostruka svjetska prvakinja, čemu je dodala i 4 titule prvaka Norveške. Prvi put je pobijedila u ukupnom plasmanu u Svjetskom kupu u biatlonu u sezoni 2020/21. Nastupa  za Skijaši klub Fossum IF. Potiče iz sportske porodice, stariji brat Stian Eckhoff je svjetski prvak u biatlonu i nastupao je na Olimpijskim igrama, a starija sestra Kaja Eckhoff se takmičila u IBU kupu u biatlonu do sezone 2007. Studira na Norveškom institutu za tehnologiju u Trondheimu. Od 2016, se preselila sa Ånundom Lid Bygglandom, nekadašnjim norveškim skijačom-trkačom u Oslo, a od sezone 2021/22. je vjerena s njim.

## Karijera 
Prvi značajniji nastup u međunarodnim takmičenjima Eckhoff je imala 2008. godine na Svjetskom juniorskom prvenstvu u biatlonu u njemačkom Ruhpoldingu. Nastupila je u tri discipline, a najbolji joj je rezultat bilo 7 mjesto u pojedinačnoj utrci na 12,5&nbsp;km, a osim te utrke, trčala je i u utrci sprinta na 7,5&nbsp;km ostvarivši 31-o mjesto, te u potjeri na 10&nbsp;km, koju je završila na 32-om mjestu. Od slijedeće sezone nastupa u IBU kupu 2008/09. bez značajnijih rezultata, a na Svjetskom juniorskom prvenstvu u biatlonu u kanadskom Canmoru, najbolji joj je rezultat u pojedinačnoj utrci bilo osmo mjesto u utrci na 10&nbsp;km, dok je u štafeti 3 × 6&nbsp;km&nbsp; sa Marie Hov i Synnøve Solemdal zauzela peto mjesto. U sezoni 2009/10. i dalje nastupa u IBU kupu, te na Svjetskom juniorskom prvenstvu u švedskom Torsbyju sa najboljim 14-im mjestom u utrci potjere na 10&nbsp;km. Slijede nastupi na slijedećem juniorskom prvenstvu u češkom Novém Městu, gdje se gotovo uvijek plasirala među prvih deset, te nastavak takmičenja u IBU kupu 2010/11. U Svjetskom kupu prvi put je nastupila 17. marta 2011 u norveškom Holmenkollenu, u utrci sprinta zauzevši 50-o mjesto od ukupno 78 takmičarki koje su završile utrku.

### Olimpijske igre 
Eckhoff je nastupila tri puta na Zimskim olimpijskim igrama: prvi put u Sočiju 2014, gdje je osvojila tri medalje, jednu zlatnu u mješovitoj štafeti sa Torom Berger, Oleom Einarom Bjørndalenem i Emilom Hegleom Svendsenom, te dvije bronzane, od kojih je jedna u štafeti sa Fanny Welle-Strand Horn, Ann Kristin Aafeldt Flatland i Torom Berger, a jedna u utrci masovnog starta zaostaši iza favorizirane Darije Domračeve 27&nbsp;sekundi. Na drugom nastupu u južnokorejskom Pjongčangu 2018, osvojila je ponovo bronzu u masovnom startu, te srebro u mješovitoj štafeti sa Marte Olsbu, J. T. Bøem i Emilom Hegleom Svendsenom. U trećem nastupu u Pekingu 2022 osvojila je zlatnu medalju u mješovitoj štafeti sa Marte Olsbu Røiseland, Tarjeim Bø i Johannesem Thingnes Bø.

### Svjetska prvenstva 
### Svjetski kup 
#### Pobjede u Svjetskom kupu 
### Norveška prvenstva 
## Napomene 
## Reference 
## Vanjski linkovi 
* 
* 

Kategorija:Rođeni 1990.
Kategorija:Živi ljudi
Kategorija:Biografije, Bærum
Kategorija:Norveški biatlonci
Kategorija:Norveški olimpijci u biatlonu
Kategorija:Norveški prvaci u biatlonu
Kategorija:Svjetski prvaci u biatlonu
Kategorija:Biatlonci na Zimskim olimpijskim igrama 2014.
Kategorija:Biatlonci na Zimskim olimpijskim igrama 2018.
Kategorija:Biatlonci na Zimskim olimpijskim igrama 2022.
Kategorija:Osvajači zlatne medalje na Olimpijskim igrama (Norveška)
Kategorija:Osvajači srebrne medalje na Olimpijskim igrama (Norveška)
Kategorija:Osvajači bronzane medalje na Olimpijskim igrama (Norveška)
Kategorija:Osvajači medalja na Zimskim olimpijskim igrama 2014.
Kategorija:Osvajači medalja na Zimskim olimpijskim igrama 2018.
Kategorija:Osvajači medalja na Zimskim olimpijskim igrama 2022.
Kategorija:Osvajači medalja na Svjetskim prvenstvima u biatlonu